জেতুকা পাতৰ দৰে (চলচ্চিত্ৰ) - অসমীয়া ৱিকিপিডিয়া\n২০১১ filmসাঁচঃSHORTDESC:২০১১ film\nমোঃ নুৰুল ছুলতান\nমইনা ইণ্ডাষ্ট্ৰিয়েল কো-অপাৰেটিভ ছ'ছাইটি লিমিটেড\nসংগম পিকচাৰচ, গুৱাহাটী\n১৯ আগষ্ট, ২০১১\nজেতুকা পাতৰ দৰে (ইংৰাজীঃ Enchanting, Challenging... The Life) হৈছে, ২০১১ চনৰ ১৯ আগষ্ট তাৰিখে মুক্তি লাভ কৰা এখন অসমীয়া বোলছবি। 'ছবিখনৰ পৰিচালক যদুমণি দত্ত। চৈয়দ আব্দুল মালিকৰ একে নামৰ উপন্যাসৰ ওপৰত আধাৰিত এই বোলছবিখনে ৫৮-তম ৰাষ্ট্ৰীয় চলচ্চিত্ৰ পুৰস্কাৰৰ শ্ৰেষ্ঠ অসমীয়া ছবিৰ সন্মান লাভ কৰিছিল।\n1 ছবিৰ কাহিনী\n4.1 চলচ্চিত্ৰ মহোৎসৱ\n7 কাৰিকৰী খুঁটি-নাটি\n8 সমালোচকৰ দৃষ্টিত\n১৯৭০ৰ দশকত অসমৰ আওহতীয়া গাঁও এখন ছবিৰ কাহিনীৰ পৃষ্ঠভূমি। গাঁৱৰ সহজ মানুহখিনিক শোষণৰ বলি হয় ঠিকাদাৰ যমুনা হাজৰিকাৰ। ঘাট-মাউৰা ৰাধা মোমায়েক নকুলৰ ঘৰত থাকে। মাক-দেউতাক নোহোৱা ৰজতো থাকে তেখেতৰ ঘৰতেই। ডাঙৰ হৈ অহাৰ পাছত ৰজতক নকুলে ঘৰৰপৰা দূৰৈত বেলেগে ঘৰ সাজি দিয়ে। কিন্তু ৰাধা আৰু ৰজতৰ মাজৰ মৰম সৰুকালিৰ দৰেই থাকে। ৰাধাই পঢ়া-শুনাৰ বাবে চহৰলৈ আহে। চহৰৰ দুজন প্ৰফেছাৰ আৰু ৰাধাক সাঙুৰি গাঁৱত কিছুমান গুজব ওলায়। ৰাধাই গাঁৱলৈ ঘূৰি আহি গাঁৱবাসীৰ হিতাৰ্থে ৰজতক লগত লৈ সমবায় ভিত্তিত কিছুমান কাম আৰম্ভ কৰে। ঠিকাদাৰ যমুনা হাজৰিকা আৰু পুত্ৰই ৰাধাহঁতৰ কামত বিধি-পথালি দিয়ে। তেওঁলোকে নিৰ্মাণ কৰা বান্ধৰ পানী ভাঙি গাঁৱত বানপানী হয়। পানীয়ে বুৰাই ৰখা গাঁওবাসীৰ লগত ৰাধায়ো উপলব্ধি কৰে জীৱনৰ কিছুমান কঠিন সত্য।\nপ্ৰথম চলচ্চিত্ৰ অগ্নিসাক্ষীৰ বাণিজ্যিক সফলতা আৰু নতুন পৰিচালকৰ শিতানত দুটাকৈ বঁটা লাভ কৰাৰ পাছত "জেতুকা পাতৰ দৰে" হ'ল যদুমণি দত্ত পৰিচালিত দ্বিতীয়খন চলচ্চিত্ৰ। বোলছবিখনৰ বিষয়ে তেওঁ কয় যে, "সমাজৰ নিম্নশ্ৰেণীৰ ওপৰত চলি থকা দুৰ্নীতি, শোষণ আৰু জাতি-ধৰ্ম অনুসৰি বিভাজন ইত্যাদিৰ পৰা আমাৰ সমাজখনক মুক্ত কৰাৰ কাৰণে নতুন প্ৰজন্মৰ দৃঢ় মানসিকতাই হৈছে চলচ্চিত্ৰখনৰ মূল ভেঁটি। বোলছবিখনৰ যোগেদি দৰ্শকসকলে ভুক্তভোগীসকলৰ দুখ-বেদনা অনুভৱ কৰাটো মই বিচাৰোঁ।"\nউপন্যাসখনত কোৱা গোলাঘাট জিলাৰ দেৰগাঁৱতে চলচ্চিত্ৰখনৰ শ্বুটিং সম্পন্ন হয়। ছবিখনত দেখুওৱা বানপানীৰ দৃশ্যটোও প্ৰকৃত বানপানী।\nছৈয়দ আব্দুল মালিকৰ একে নামৰ উপন্যাসখনৰ মূলসুঁতিৰ পৰা অকণো ফালৰি নাকাটি চিত্ৰনাট্য প্ৰস্তুত কৰিছে মুনিন বৰুৱায়।\nসংগীত পৰিচালনা : পলাশ গগৈ\n২০১১ চনৰ ১৯ আগষ্টত ছবিখনে অসমৰ ১৯টা ছবিখনত মুক্তি লাভ কৰিছিল।\nচলচ্চিত্ৰ মহোৎসৱ[সম্পাদনা কৰক]\n২০১১ চনৰ ২৩ এপ্ৰিল তাৰিখে প্ৰথম গান্ধীনগৰ আন্তঃৰাষ্ট্ৰীয় চলচ্চিত্ৰ মহোৎসৱত (২১ এপ্ৰিল - ২৪ এপ্ৰিল, ২০১১) প্ৰদৰ্শন কৰা হয়। ২০১১ চনৰ ১৫-১৮ ছেপ্তম্বৰলৈ গোৱাত অনুষ্ঠিত দক্ষিণ ভাৰতীয় চলচ্চিত্ৰ মহোৎসৱতো বোলছবিখন প্ৰদৰ্শন কৰা হয়। দুয়োটা উপলক্ষতে বোলছবিখন উপস্থাপন কৰিবলৈ পৰিচালককো আমন্ত্ৰণ জনোৱা হৈছিল।\nবোলছবিখনৰ সংগীত পৰিচালনা পলাশ গগৈৰ। ২০১১ চনৰ ৩১ জুলাইৰ দিনা দ্বীপেন বৰুৱাই গুৱাহাটীত শ্ৰাব্য এলবামটো উন্মোচন কৰে। এলবামটোত মুঠ ১০টা গীত আছে, যদিও ইয়াৰে ২টা গীতহে বোলছবিখনত ব্যৱহাৰ কৰা হৈছিল। ছবিখনত ব্যৱহাৰ কৰা গীত দুটি হ'ল পুৱাৰ হাঁহিত আৰু বিফল চকুপানীৰে।\n1. "পুৱাৰ হাঁহিত" জুবিন গাৰ্গ ৩ঃ৪৪\n2. "এবাৰ সোধানা (দ্বৈত)" শান্তা উজীৰ, সীমান্ত শেখৰ ৪ঃ৩১\n3. "পলকতে" দীক্ষু ৫ঃ০০\n4. "পখিলা পৰিছে" জুবিন গাৰ্গ ৩ঃ০১\n5. "আই তোৰে" চয়নিকা ভূঞা ৪ঃ৫২\n6. "নাজিতৰা" দীক্ষু ৩ঃ৪৮\n7. "পুৱাৰ হাঁহিত (দ্বৈত)" জুবিন গাৰ্গ, শান্তা উজীৰ ৩ঃ৪৫\n8. "এবাৰ সোধানা" শান্তা উজীৰ ৪ঃ৩০\n9. "শীতল শীতল" দীক্ষু, জুবলী ৫ঃ৩৮\n10. "বিফল চকুপানীৰে" অনিন্দিতা পাল ৫ঃ৫৭\nফিল্মঃ ৩৫ মিমি\nপৰ্দাৰ অনুপাতঃ ১ঃ১.৬৬\nসমালোচকৰ দৃষ্টিত[সম্পাদনা কৰক]\nবোলছবিখনে চলচ্চিত্ৰ সমালোচকৰপৰা উচ্চ প্ৰশংসা লাভ কৰে। নিয়মীয়া বাৰ্তাৰ উৎপল মেনাই পৰিচালকক প্ৰশংসা কৰি কয় যে পৰিচালকে কাহিনীটো কেমেৰাৰ ভাষাৰে আকৰ্ষণীয়কৈ দাঙি ধৰিছে। তেওঁ আইমী বৰুৱা আৰু ৰাগ ঐনিতমৰ অভিনয়কো ভূয়সী প্ৰশংসা কৰে। গ্লেমাৰহীন ৰাধাৰ চৰিত্ৰত কৰা আইমী বৰুৱাৰ অভিনয় তেওঁৰ এতিয়ালৈকে শ্ৰেষ্ঠ অভিনয় বুলি বহু সমালোচকে বিবেচনা কৰে।\n২০১০ চনত বোলছবিখনে অসমীয়া ভাষাৰ শ্ৰেষ্ঠ বোলছবিৰ শিতানত ৰাষ্ট্ৰীয় চলচ্চিত্ৰ বঁটা লাভ কৰে।\n২০১১ চনৰ প্ৰাগ চিনে এৱাৰ্ডত বোলছবিখনে ৯টা বিভাগত মনোনয়ন লাভ কৰে আৰু ৪টা বিভাগত বিজয়ী হয়।\n২০১০ ৰাষ্ট্ৰীয় চলচ্চিত্ৰ বঁটা অসমীয়া ভাষাৰ শ্ৰেষ্ঠ চলচ্চিত্ৰ নূৰুল চুলতান, যদুমণি দত্ত বিজয়ী \n2011 প্ৰাগ চিনে এৱাৰ্ড শ্ৰেষ্ঠ অভিনেত্ৰী আইমী বৰুৱা বিজয়ী\nশ্ৰেষ্ঠ সম্পাদনা ৰূপম কলিতা বিজয়ী\nশ্ৰেষ্ঠ নেপথ্য গায়িকা অনিন্দিতা পাল ("বিফল চকুপানীৰে") বিজয়ী\nশ্ৰেষ্ঠ গীতিকাৰ হেমন্ত দত্ত ("বিফল চকুপানীৰে") বিজয়ী\nশ্ৰেষ্ঠ অভিনেতা ৰাগ ঐনিতম মনোনীত\nশ্ৰেষ্ঠ সহ-অভিনেতা অৰুণ হাজৰিকা মনোনীত\nশ্ৰেষ্ঠ নেপথ্য গায়ক জুবিন গাৰ্গ ("পুৱাৰ হাঁহিত") মনোনীত\nশ্ৰেষ্ঠ কলা নিৰ্দেশক যদুমণি দত্ত মনোনীত\nশ্ৰেষ্ঠ চিত্ৰগ্ৰহণকাৰী সিদ্ধাৰ্থ বৰুৱা মনোনীত\n↑ 1.0 1.1 58th National Film Awards Announced\n↑ Director's Statement\n↑ 3.0 3.1 "এছিয়ান ফিল্ম মহোৎসৱলৈ 'জেতুকা পাতৰ দৰে'". আমাৰ অসম. প্ৰকাশক যোৰহাট. ১৯ আগষ্ট, ২০১১. পৃষ্ঠা ৭ পৃষ্ঠা.\n↑ Schedule of Gandhinagar International Film Festival 2011\n↑ Schedule of South Asian Film Festival\n↑ "Jetuka Pator Dore Audio CD released" - Ajir Dainik Batori, August 01, 2011 [Page 2]\n↑ "RoughCut by Utpal Mena" - Niyamiya Barta, May 11, 2011 [Page 16]\nJetuka Pator Dore - Review\nইউটিউবত জেতুকা পাত দৰে\n"https://as.wikipedia.org/w/index.php?title=জেতুকা_পাতৰ_দৰে_(চলচ্চিত্ৰ)&oldid=290878"ৰ পৰা অনা হৈছে\nএই পৃষ্ঠাখন ১৩ আগষ্ট, ২০২১ তাৰিখে ০৯ঃ১১ বজাত অন্তিম সংশোধন কৰা হৈছিল।
